Document ID: 32007R0635

UREDBA KOMISIJE (ES) št. 635/2007
z dne 7. junija 2007
o odstopanju za obračunsko leto 2006 od Uredbe (EGS) št. 1915/83 glede obdobja za pošiljanje poročil s kmetijskih gospodarstev
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti (1) in zlasti člena 6(2) Uredbe,
ob upoštevanju naslednjega:
(1)
Člen 3(3) Uredbe Komisije (EGS) št. 1915/83 z dne 13. julija 1983 o nekaterih podrobnih pravilih glede vodenja knjigovodstva za določitev dohodkov kmetijskih gospodarstev (2) določa, da mora od obračunskega leta 2005 organ za zvezo Komisiji poslati poročila kmetij najpozneje v 12 mesecih po koncu obračunskega leta, na katerega se nanašajo.
(2)
Kot izjemen ukrep za obračunsko leto 2006 je primerno, da se Danski določi daljše obdobje za predložitev podatkov, zato da se navedeni državi članici omogoči dokončati prenovo sistema IT za obdelavo računovodskih podatkov, ki so bili zbrani za določitev dohodkov kmetijskih gospodarstev.
(3)
Ukrepi, predvideni s to uredbo, so v skladu z mnenjem Odbora Skupnosti za mrežo računovodskih podatkov s kmetij -
SPREJELA NASLEDNJO UREDBO:
Člen 1
Z odstopanjem od člena 3(3) Uredbe (EGS) št. 1915/83 pošlje organ za zvezo Danske Komisiji poročila kmetij za obračunsko leto 2006 najpozneje v 18 mesecih po koncu navedenega obračunskega leta.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. junija 2007

Labels: 2
4
19
6
18